CELEX: 32018D0997
Language: da
Date: 2018-07-13 00:00:00
Title: Rådets afgørelse (FUSP) 2018/997 af 13. juli 2018 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger)

16.7.2018   
            
            
               DA
            
            
               Den Europæiske Unions Tidende
            
            
               L 178/7
            
         RÅDETS AFGØRELSE (FUSP) 2018/997
   af 13. juli 2018
   om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Den 16. juli 2012 vedtog Rådet afgørelse 2012/392/FUSP (1) om oprettelse af Den Europæiske Unions FSFP-mission i Niger for at støtte kapacitetsopbygningen blandt de nigerske sikkerhedsaktører med henblik på at bekæmpe terrorisme og organiseret kriminalitet (EUCAP Sahel Niger).
            
         
               (2)
            
            
               Den 18. juli 2016 vedtog Rådet afgørelse (FUSP) 2016/1172 (2), der forlængede missionen indtil den 15. juli 2018. Den 11. juli 2017 vedtog Rådet afgørelse (FUSP) 2017/1253 (3), der fastsatte et finansielt referencegrundlag for EUCAP Sahel Niger indtil den 15. juli 2018.
            
         
               (3)
            
            
               EUCAP Sahel Niger og referencegrundlaget, der er fastsat herfor, bør forlænges indtil den 30. september 2018.
            
         
               (4)
            
            
               Afgørelse 2012/392/FUSP bør derfor ændres i overensstemmelse hermed.
            
         
               (5)
            
            
               EUCAP Sahel Niger vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union —
            
         VEDTAGET DENNE AFGØRELSE:
   Artikel 1
   I afgørelse 2012/392/FUSP foretages følgende ændringer:
   
               1)
            
            
               Artikel 13, stk. 1, sidste afsnit, affattes således:
               »Det finansielle referencegrundlag til dækning af udgifterne i forbindelse med EUCAP Sahel Niger for perioden fra den 16. juli 2017 til den 30. september 2018 udgør 31 000 000 EUR.«
            
         
               2)
            
            
               Artikel 16, andet punktum, affattes således:
               »Den finder anvendelse indtil den 30. september 2018.«
            
         Artikel 2
   Denne afgørelse træder i kraft på dagen for vedtagelsen.
   Den finder anvendelse fra den 16. juli 2018.
   
      Udfærdiget i Bruxelles, den 13. juli 2018.
      
         
            På Rådets vegne
         
         H. LÖGER
         
            Formand
         
      
   
   
      (1)  Rådets afgørelse 2012/392/FUSP af 16. juli 2012 om Den Europæiske Unions FSFP-mission i Niger (EUCAP Sahel Niger) (EUT L 187 af 17.7.2012, s. 48).
   
      (2)  Rådets afgørelse (FUSP) 2016/1172 af 18. juli 2016 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger) (EUT L 193 af 19.7.2016, s. 106).
   
      (3)  Rådets afgørelse (FUSP) 2017/1253 af 11. juli 2017 om ændring af afgørelse 2012/392/FUSP om Den Europæiske Unions FSFP-mission i Niger (EUCAP Sahel Niger) (EUT L 179 af 12.7.2017, s. 15).